Die ontwikkeling van entiro™ het met ‘n besoek aan die dokter deur sy seun weens oor- en keelprobleme begin, en is die eerste keer op sy skoonma getoets.
Dis alles deel van die doelgerigte besigheidsplan vir sy navorsingsloopbaan wat hy as 21-jarige pasgetroude opgestel het, en waarvolgens hy planmatig werk.
Omdat hy die toepassing van navorsing so geniet, gee prof. Dicks graag klas vir derdejaar BSc-studente oor industriële mikrobiologie. “Ek raak soms net te opgewonde as ek klas gee, dan dink die studente seker ek is befoeterd,” kom dit van ’n man met ’n passie vir gehaltewerk én sy vakgebied.
Hy glo ook mens moet so gou moontlik finansieel onafhanklik raak, ’n finansiële kop binne werksverband kweek en ’n doelgerigte loopbaangerigte besigheidsplan hê.
“Fokus op jou beroep, en as jy in die wetenskaplike rigting gaan, mòèt jy leer innoverend dink,” voeg hy by. “As jy nie weet hoe nie, gesels met iemand of kyk hoe hulle dit doen.”